CELEX: C2005/330/01
Language: da
Date: 2005-12-24 00:00:00
Title: Domstolens dom (Store Afdeling) af  15. november 2005  i sag C-392/02, Kommissionen for De Europæiske Fællesskaber mod Kongeriget Danmark (Traktatbrud — Fællesskabernes egne indtægter — en efter lovgivningen skyldig toldskyld, der ikke er blevet efteropkrævet efter en fejl begået af de nationale toldmyndigheder — medlemsstaternes økonomiske ansvar)

24.12.2005   
            
            
               DA
            
            
               Den Europæiske Unions Tidende
            
            
               C 330/1
            
         
      DOMSTOLENS DOM
   
   (Store Afdeling)
   af 15. november 2005
   i sag C-392/02, Kommissionen for De Europæiske Fællesskaber mod Kongeriget Danmark (1)
   
   (Traktatbrud - Fællesskabernes egne indtægter - en efter lovgivningen skyldig toldskyld, der ikke er blevet efteropkrævet efter en fejl begået af de nationale toldmyndigheder - medlemsstaternes økonomiske ansvar)
   (2005/C 330/01)
   Processprog: dansk
   I sag C-392/02, angående et traktatbrudssøgsmål i henhold til artikel 226 EF, anlagt den 7. november 2002, Kommissionen for De Europæiske Fællesskaber ved H.-P. Hartvig og G. Wilms, som befuldmægtigede, mod Kongeriget Danmark ved J. Molde, som befuldmægtiget, støttet af Kongeriget Belgien ved A. Snoecx, som befuldmægtiget, Forbundsrepublikken Tyskland ved W.-D. Plessing, som befuldmægtiget, bistået af Rechtsanwälte D. Sellner og U. Karpenstein, Den Italienske Republik ved I. M. Braguglia, som befuldmægtiget, bistået af avvocato dello Stato G. de Bellis, Kongeriget Nederlandene ved H.G. Sevenster og J. van Bakel, som befuldmægtigede, Den Portugisiske Republik ved L. Fernandes, Â. Seiça Neves og J.A. dos Anjos, som befuldmægtigede, Kongeriget Sverige ved A. Kruse samt K. Wistrand og A. Falk, som befuldmægtigede, har Domstolen (Store Afdeling), sammensat af præsidenten, V. Skouris, og afdelingsformændene P. Jann, C.W.A. Timmermans, A. Rosas og J. Makarczyk, samt dommerne C. Gulmann, A. La Pergola, J.-P. Puissochet, S. von Bahr (refererende dommer), P. Kūris, U. Lõhmus, E. Levits og A. Ó Caoimh; generaladvokat: L.A. Geelhoed; justitssekretær: assisterende justitssekretær H. von Holstein, den 15. november 2005 afsagt dom, hvis konklusion lyder således:
   
               1)
            
            
               Eftersom de danske myndigheder ikke har overdraget Kommissionen for De Europæiske Fællesskaber et beløb på 140 409,60 DKK i egne indtægter samt morarenter heraf fra den 20. december 1999, har Kongeriget Danmark tilsidesat de forpligtelser, som påhviler det i henhold til fællesskabsretten, og særligt tilsidesat artikel 2 og 8 i Rådets afgørelse 94/728/EF, Euratom af 31. oktober 1994 om ordningen for De Europæiske Fællesskabers egne indtægter.
            
         
               2)
            
            
               Kongeriget Danmark betaler sagens omkostninger.
            
         
               3)
            
            
               Kongeriget Belgien, Forbundsrepublikken Tyskland, Den Italienske Republik, Kongeriget Nederlandene, Den Portugisiske Republik og Kongeriget Sverige bærer deres egne omkostninger
            
         
      (1)  EUT C 31 af 8.2.2003.